**Μη ενσωματωμένη περιοχή** (λιγότερα συχνά απαντάται και ως **μη ενσωματωμένο έδαφος**) είναι νομικός όρος των Η.Π.Α. ο οποίος αναφέρεται σε περιοχή η οποία ελέγχεται από την κυβέρνηση των Η.Π.Α. "όπου ισχύουν τα βασικά δικαιώματα ως νόμοι, όμως άλλα συνταγματικά δικαιώματα δεν είναι εφαρμόσιμα". Κάποιες συνταγματικές διατάξεις ισχύουν κατά περίπτωση με βάση Οργανικούς Νόμους του Κογκρέσου και δεδικασμένα σύμφωνα με την πρακτική εφαρμογής του Συντάγματος των Η.Π.Α. και τις τοπικές παραδόσεις και νόμους. Και οι πέντε σύγχρονες κατοικημένες περιοχές είναι οργανωμένες αλλά μη ενσωματωμένες. Υπάρχουν ακόμα εννιά μη κατοικημένες περιοχές, από τις οποίες μόνο η Ατόλη Παλμύρα είναι ενσωματωμένη. 

Όλες οι σύγχρονες κατοικημένες περιοχές υπό τον έλεγχο της ομοσπονδιακής κυβέρνησης μπορούν να θεωρηθούν ως κομμάτι των "Ηνωμένων Πολιτειών" όσον αφορά τον νόμο όπως αυτός καθορίζεται από συγκεκριμένα νομοθετήματα. Αλλά ο δικαστικός όρος "μη ενσωματωμένη" (περιοχή) εισήχθη για να νομιμοποιήσει τις εδαφικές προσαρτήσεις των Η.Π.Α. στο τέλος του 19ου αιώνα, χωρίς να παρέχεται η ιδιότητα του πολίτη στα προσαρτημένα εδάφη, και χωρίς προστατευτικές συνταγματικές διατάξεις, προσωρινά μέχρι την περαιτέρω νομοθέτηση του Κονγκρέσου. Με αυτόν τον τρόπο, το τελευταίο μπορούσε να επιβάλει φορολογικά καθεστώτα που έκαναν διακρίσεις στις περιοχές αυτές, οι οποίες δεν ήταν πολιτείες των Η.Π.Α.

Από το 1901 ως το 1905, το Ανώτατο Δικαστήριο των Η.Π.Α. σε μια σειρά γνωμοδοτήσεων γνωστών ως Νησιωτικές Υποθέσεις, αποφάσισε ότι το Σύνταγμα ίσχυε *ex proprio vigore* στις ηπειρωτικές περιοχές των Η.Π.Α. όμως επίσης καθιέρωσε την έννοια της εδαφικής ενσωμάτωσης, κατά την οποία το Σύνταγμα έχει ισχύ μόνο σε ενσωματωμένες περιοχές όπως η Περιοχή της Αλάσκας και η Περιοχή της Χαβάης, ενώ έχει μερική μόνο ισχύ στις (τότε) νέες μη ενσωματωμένες περιοχές των Πουέρτο Ρίκο, Γκουάμ, και Φιλιππίνων.

Κατάλογος μη ενσωματωμένων περιοχών
-----------------------------------

### Σύγχρονες

| Περιοχή | Πληθυσμός | Έκταση |
| --- | --- | --- |
| Αμερικανική Σαμόα | 55.519 | 197,1 χμ2 |
| Γκουάμ | 159.358 | 541,3 χμ2 |
| Βόρειες Μαριάνες Νήσοι | 53.883 | 463,63 χμ2 |
| Πουέρτο Ρίκο | 3.706.690 | 9.104 χμ2 |
| Παρθένες Νήσοι των Ηνωμένων Πολιτειών | 109.750 | 346,36 χμ2 |
| Νήσος Μπέικερ | Ακατοίκητο | 2,1 χμ2 |
| Νήσος Χόουλαντ | Ακατοίκητο | 1,8 χμ2 |
| Νήσος Τζάρβις | Ακατοίκητο | 4,5 χμ2 |
| Ατόλη Τζόνστον | Ακατοίκητο | 2,67 χμ2 |
| Ύφαλος Κίνγκμαν | Ακατοίκητο | 76 χμ2 |
| Ατόλη Μίντγουεϊ | Ακατοίκητο | 6,2 χμ2 |
| Νήσος Ναβάσα | Ακατοίκητο | 5,2 χμ2 |
| Νήσος Γουέικ | 120 | 7,38 χμ2 |
| **Σύνολο** | **4.085.320** | **12.272,24** χμ2 |
| Περιοχή | Πληθυσμός | Έκταση |

### Πρώην

* Ζώνη Διώρυγας του Παναμά — από κοινού διοίκηση με τον Παναμά 1979-1999, ανήκει αποκλειστικά στον Παναμά από 31 Δεκεμβρίου 1999.
* Φιλιππίνες — ανεξάρτητες από το 1946
* Νήσοι Μάρσαλ — ανεξάρτητοι από το 1986
* Μικρονησία — ανεξάρτητη από το 1986
* Παλάου — ανεξάρτητο από το 1994

Σημειώσεις
----------

1. ↑  η μετάφραση των ονομάτων ακολουθεί την σύγχρονη απλουστευμένη γραφή. Πηγή (ενδεικτικά):

Παραπομπές
----------

1. ↑  U.S. Insular Areas Application of the U.S. Constitution Αρχειοθετήθηκε 2020-02-29 στο Wayback Machine. GAO Nov 1997 Report, p.24. viewed June 14, 2013.
2. ↑  Η Αμερικανική Σαμόα τυπικά παραμένει ανοργάνωτη περιοχή, καθώς το Κογκρέσο των Η.Π.Α. δεν έχει μέχρι σήμερα ψηφίσει Οργανικό Νόμο για την περιοχή, αλλά η Αμερικανική Σαμόα είναι αυτοδιοικούμενη με σύνταγμα το οποίο τέθηκε σε ισχύ την 1η Ιουλίου 1967
3. ↑  See 8 U.S.C. § 1101(a)(36) and 8 U.S.C. § 1101(a)(38) Providing the term "State" and "United States" definitions on the U.S. Federal Code, Immigration and Nationality Act
4. ↑  Vignarajah, Krishanti. Political roots of judicial legitimacy: explaining the enduring validity of the ‘Insular Cases’. Αρχειοθετήθηκε 2013-05-14 στο Wayback Machine. University of Chicago Law Review, 2010, p.790. viewed June 13, 2013.
5. ↑  Consejo de Salud Playa de Ponce v. Johnny Rullan, Secretary of Health of the Commonwealth of Puerto Rico pages 6–7, viewed June 19, 2013.
6. ↑   *The Insular Cases: The Establishment of a Regime of Political Apartheid (2007) Juan R. Torruella*, ανακτήθηκε στις 5 February 2010
7. ↑  «U.S. Census Bureau Releases 2010 Census Population Counts for Guam». *2010 Census*. US Census. 24 Αυγούστου 2011. Αρχειοθετήθηκε από το πρωτότυπο στις 24 Σεπτεμβρίου 2011. Ανακτήθηκε στις 12 Σεπτεμβρίου 2010.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Unincorporated territories of the United States  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |